ગુજરાતી સિનેમાની શરૂઆત થઈ ત્યારથી પેલા ભક્તિ સંપ્રદાયના ગીતો અને પછીથી નદી કિનારે નાળિયેરી બાદ 2005ની સાલ પછી કોઈ નવા અને સારા ગીતો સાંભળવા ન હતા મળતા. આ યુગ આવ્યો કેવી રીતે જઈશ, બે-યાર જેવી ફિલ્મોથી. જેના કેટલાક ગીતોએ દર્શકોને આકર્ષ્યા. એમાં પણ કેવી રીતે જઈશનું ઓબામાને જઈને કહેજો… ગરબે રમે રે… જેવું રિમિક્સ વર્ઝન ગુજરાતીમાં બનેે તો કેવું લાગે ? તેનું અતિ ઉત્તમ ઉદાહરણ આ ફિલ્મ હતી. ગુજરાતી ફિલ્મમેકરો ફિલ્મો હિટ કરતા થયા સાથે હિટ ગીતો પણ આપતા થયા. હવે જૂની ચોપડી ખોલીએ તેના કરતા નવી ચોપડી વાંચી લઈએ. ગુજરાતી ગીતો માટે આ વર્ષ માત્ર સારૂ નથી રહ્યું. ખૂબ સારૂ રહ્યું છે. બોલિવુડના ગીતો તો તેને સ્પર્શી સુદ્ધા નથી શક્યા. આજુબાજુ ફરકી પણ નથી શક્યા.